## Rješenje kojim se Hrvoju Krstuloviću izdaje licenca za ovlaštenog upravitelja mirovinskim fondovima

### NN 24/2011 (23.2.2011.), Rješenje kojim se Hrvoju Krstuloviću izdaje licenca za ovlaštenog upravitelja mirovinskim fondovima

HRVATSKA AGENCIJA ZA NADZOR FINANCIJSKIH USLUGA

509

U skladu s odredbama članka 15. točka 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), a na temelju članka 14. stavka 9. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04, 71/07 i 124/10) i članka 13. stavak 5. Pravilnika o sadržaju i trajanju obrazovnog programa, uvjetima za pristup ispitu, postupku provođenja ispita za stjecanje zvanja ovlaštenog upravitelja mirovinskih fondova i uvjetima za dobivanje licence i važenje licence ovlaštenog upravitelja mirovinskih fondova (»Narodne novine« broj 6/11), Hrvatska agencija za nadzor financijskih usluga, na sjednici Uprave održanoj 17. veljače 2011. godine, donosi

RJEŠENJE

1. Hrvoju Krstuloviću iz Zagreba, 3. Susedsko polje 33g, izdaje se licenca za ovlaštenog upravitelja mirovinskim fondovima.

2. Ovo rješenje objavit će se u »Narodnim novinama«.

Obrazloženje

9. veljače 2011. godine Hrvoje Krstulović iz Zagreba, 3. Susedsko polje 33g, podnio je Hrvatskoj agenciji za nadzor financijskih usluga (dalje: Agencija) zahtjev za izdavanje licence za ovlaštenog upravitelja mirovinskim fondovima, na temelju odredbe članka 13. stavak 5. Pravilnika o sadržaju i trajanju obrazovnog programa, uvjetima za pristup ispitu, postupku provođenja ispita za stjecanje zvanja ovlaštenog upravitelja mirovinskih fondova i uvjetima za dobivanje licence i važenje licence ovlaštenog upravitelja mirovinskih fondova (»Narodne novine« broj 6/11, dalje: Pravilnik).

Uz zahtjev je dostavljena i potrebna dokumentacija, u skladu s odredbom članka 14. Pravilnika.

Pregledom dostavljene dokumentacije utvrđeno je da je Hrvoje Krstulović iz Zagreba, 3. Susedsko polje 33g, predsjednik uprave investicijskog društva Erste vrijednosni papiri d.o.o. iz Zagreba, Ivana Lučića 2a/20, a prije toga je bio član uprave toga društva i to od studenoga 2006. godine, s time da je od studenoga 2001. godine do kolovoza 2003. godine bio i voditelj analize u društvu Erste d.d. za upravljanje obveznim mirovinskim fondom.

Hrvoju Krstuloviću je 11. listopada. 2004. godine izdano uvjerenje o položenom ispitu za ovlaštenog upravitelja mirovinskim fondovima, a isti dan mu je izdana i licenca.

Budući da Hrvoje Krstulović ispunjava uvjete iz članka 13. stavaka 1., 2., i 3. Pravilnika, a prije podnošenja zahtjeva za izdavanje licence dvije je godine u investicijskom društvu radio slične stručne poslove koji se mogu usporediti s poslovima upravljanja imovinom fonda, valjalo je odlučiti kako je navedeno u točki 1. izreke ovog rješenja.

Prema odredbi članka 8. stavka 4. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-140-01/11-43/1
Urbroj: 326-113-11-2
Zagreb, 17. veljače 2011.

Član Uprave
Ivo Šulenta, v. r.

Rješenje, NN 24/2011-509